ปอนด์ร่วงแตะระดับต่ำในรอบ 1 สัปดาห์ หลังอังกฤษชี้ยังไม่รีบขึ้นดอกเบี้ย - FINNOMENA
เงินปอนด์ร่วงลงแตะระดับต่ำสุดในรอบ 1 สัปดาห์ หลังจากเมื่อวานนี้ ที่นายมาร์ค คาร์นีย์ ผู้ว่าการธนาคารกลางอังกฤษ กล่าวว่า ขณะนี้ยังไม่ใช่เวลาที่จะปรับขึ้นอัตราดอกเบี้ย
21 มิ.ย. 2560

เงินปอนด์ร่วงลงแตะระดับต่ำสุดในรอบ 1 สัปดาห์ หลังจากเมื่อวานนี้ ที่นายมาร์ค คาร์นีย์ ผู้ว่าการธนาคารกลางอังกฤษ กล่าวว่า ขณะนี้ยังไม่ใช่เวลาที่จะปรับขึ้นอัตราดอกเบี้ย
นายมาร์ค คาร์นีย์ ผู้ว่าการธนาคารกลางอังกฤษได้กล่าวปราศรัยว่า ขณะนี้ยังไม่ถึงเวลาที่จะริเริ่มหรือปรับเปลี่ยนเรื่องการปรับขึ้นอัตราดอกเบี้ย แม้ว่าแรงกดดันด้านเงินเฟ้อจะลดลงก็ตาม และยังไม่มีความเร่งรีบที่จะคุมเข้มด้านนโยบายแต่อย่างใด
อย่างไรก็ดี นายคาร์นีย์ยังคงวิตกกังวลเกี่ยวกับผลกระทบที่จะเกิดขึ้นจากการถอนตัวจากการเป็นสมาชิกของสหภาพยุโรป (Brexit) ซึ่งนับเป็นการแสดงความเห็นครั้งแรกของนายคาร์นีย์ในรอบกว่า 1 เดือน
นอกจากนี้ ผู้ว่าแบงก์ชาติอังกฤษยังได้เน้นย้ำถึงสถานการณ์ความไม่แน่นอนเกี่ยวกับการเจรจาระหว่างอังกฤษกับสหภาพยุโรปในเรื่อง Brexit และต้องการที่จะเห็นว่า เศรษฐกิจของอังกฤษจะสามารถรับมือกับสถานการณ์นี้ได้อย่างไร
ที่มา : http://www.ryt9.com/s/iq27/2667128
FINNOMENA Hot News Digest
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
แชร์บทความ: